**แผ่นดินไหวนอกชายฝั่งชูเอ็ตสึ จังหวัดนีงาตะ ค.ศ. 2007** (ญี่ปุ่น: 新潟県中越沖地震; โรมาจิ: *Niigata-ken Chūetsu Oki Jishin*) เป็นเหตุการณ์แผ่นดินไหวขนาด 6.6 แมกนิจูด เมื่อวันที่ 16 กรกฎาคม ค.ศ. 2007 (พ.ศ. 2550) เวลา 10:13 ตามเวลาท้องถิ่น (01:13 UTC) มีจุดศูนย์กลางทางตะวันตกเฉียงเหนือของจังหวัดนีงาตะ ของประเทศญี่ปุ่น แผ่นดินไหวเกิดจากรอยเลื่อนที่่ยังไม่ถูกค้นพบบริเวณนอกชายฝั่ง แผ่นดินไหวสามารถรู้สึกได้ในจังหวัดนีงาตะและบริเวณใกล้เคียง แต่รุนแรงถึงระดับ 6+ ในเมืองคาชิวาซากิ หมู่บ้านอิซูนะ และหมู่บ้านคาริวะ มีรายงานผู้เสียชีวิต 11 ราย และบาดเจ็บอย่างน้อย 1,000 คน อาคาร 342 หลังพังถล่ม อาคารที่ถล่มส่วนใหญ่เป็นโครงสร้างไม้แบบเก่า 
นายกรัฐมนตรีชินโซ อาเบะได้ยกเลิกการรณรงค์หาเสียงเลือกตั้งเพื่อไปเยี่ยมคาชิวาซากิ และสัญญาว่าจะ "พยายามทุกวิถีทางเพื่อช่วยเหลือและฟื้นฟูบริการต่าง ๆ เช่น ก๊าซและไฟฟ้า"

เปลือกโลก
---------

แผ่นดินไหวขนาด 6.6 ในครั้งนี้เกิดขึ้นห่างจากจังหวัดนีงาตะประเทศญี่ปุ่นไปในทะเล 17 กิโลเมตร (11 ไมล์) ในเขตการชนกันของแผ่นอามูร์และแผ่นโอค็อตสค์ ในเขตนี้แผ่นโอค็อตสค์จะมาชนกับแผ่นอามูร์ด้วยความเร็วประมาณ 9 มม. / ปีและอัตราการชนกันสูงสุด 24 มม. / ปี แผ่นอามูร์และโอค็อตสค์เป็นแผ่นเปลือกโลกขนาดเล็กซึ่งอยู่ระหว่างแผ่นยูเรเชียและแผ่นแปซิฟิก แผ่นแปซิฟิกชนกับแผ่นยูเรเซียทางตะวันตกเฉียงเหนือด้วยความเร็วกว่า 90 มม. / ปี การชนกันระหว่างแผ่นเปลือกโลกแปซิฟิกและยูเรเซียอยู่ในระยะประมาณ 400 กม. (250 ไมล์) ไปทางทิศตะวันออกและตะวันออกเฉียงใต้ของจุดศูนย์กลางแผ่นดินไหว ซึ่งมาจากการที่แผ่นเปลือกโลกแปซิฟิกอยู่ใต้แผ่นโอค็อตสค์

ใน 13 ชั่วโมงต่อมา เกิดแผ่นดินไหวขนาด 6.8 ความลึกประมาณ 330 กม. (210 ไมล์) ห่างจากจุดแรกไปทางทิศตะวันตก 350 กม. (220 ไมล์) แต่แผ่นดินไหวทั้งสองเกิดขึ้นจากลักษณะกลไกที่แตกต่างกัน แผ่นดินไหวครั้งแรกเกิดจากรอยเลื่อนในแผ่นโอค็อตสค์ แต่แผ่นดินไหวครั้งที่สองน่าจะเกิดจากรอยเลื่อนที่เกิดการแตกหักภายในแผ่นแปซิฟิกที่อยู่ใต้พื้นสมุทร ด้วยลักษณะกลไกการเกิดที่แตกต่างกัน แผ่นดินไหวครั้งที่สองไม่ถือว่ามีความเกี่ยวโยงกับแผ่นดินไหวครั้งแรก และไม่ได้เป็นอาฟเตอร์ช็อกของแผ่นดินไหวครั้งแรกเช่นกัน

แผ่นดินไหวความลึกระดับตื้นสามารถสร้างความเสียหายมากกว่าแผ่นดินไหวความลึกระดับกลางและระดับลึก เนื่องจากพลังงานที่เกิดจากแผ่นดินไหวความลึกตื้น ๆ นั้น ถูกปล่อยออกมาใกล้กับพื้นผิวโลกมาก ดังนั้นจึงทําให้เกิดการสั่นที่แรงกว่าแผ่นดินไหวที่เกิดลึกลงไปภายในโลก ค่าความเร่งสูงสุดของพื้นดินคือ 993 gal (1.01 g)

ต่อมาหลังจากเกิดแผ่นดินไหวครั้งแรกได้สองวัน ก็เกิดแผ่นดินไหวตามระดับชินโด 4 ในอิซูโมซากิ จังหวัดนีงาตะ

ความรุนแรงของแผ่นดินไหว
-----------------------

| ความรุนแรง | จังหวัด | เมือง |
| --- | --- | --- |
| 6+ | จังหวัดนีงาตะ | นางาโอกะ คาชิวาซากิ คาริวะ |
| จังหวัดนางาโนะ | ไอซูนะ |
| 6- | จังหวัดนีงาตะ | โจเอ็ตสึ โอจิยะ อิซูโมซากิ |
| 5+ | จังหวัดนีงาตะ | ซันโจ โทกามาชิ มินามิอูโอนูมะ สึบาเมะ |
| จังหวัดนางาโนะ | นางาโนะ อิยามะ ชินาโนะ |
| 5- | จังหวัดนีงาตะ | คาโมะ มิสึเกะ คาวางูจิ ยูโอนูมะ ยาฮิโกะ นีงาตะ |
| จังหวัดนางาโนะ | เมืองนางาโนะ |
| จังหวัดอิชิกาวะ | วาจิมะ ซูซุ โนโตะ |

การผลิตยานยนต์
--------------

เมื่อวันที่ 18 กรกฎาคม โตโยต้าประกาศหยุดการผลิตในโรงงานทั้งหมดในคาชิวาซากิ จังหวัดนีงาตะ เนื่องจากโรงงานชิ้นส่วนรถยนต์ได้รับความเสียหาย ซึ่งนิสสันยังต้องปิดโรงงานสองแห่ง การผลิตกลับมาดําเนินการอีกครั้งในวันที่ 25 กรกฎาคม หลังจากมีการซ่อมแซมระบบก๊าซและระบบน้ำ โตโยต้าสูญเสียการผลิตรถยนต์ไปถึง 46,000 ถึง 55,000 คัน และนิสสันสูญเสียการผลิตไป 12,000 คัน

เหตุการณ์การรั่วไหลของโรงไฟฟ้านิวเคลียร์คาชิวาซากิ-คาริวะ
---------------------------------------------------------

แผ่นดินไหวทําให้เกิดการรั่วไหลของก๊าซกัมมันตภาพรังสีจากโรงไฟฟ้านิวเคลียร์คาชิวาซากิ-คาริวะ มีน้ำรังสีจำนวนเล็กน้อยรั่วไหลออกจากสระเก็บเชื้อเพลิง แต่ผู้ประกอบการโรงไฟฟ้านิวเคลียร์กล่าวว่า "การรั่วไหลนั้นไม่มีนัยสําคัญและไม่ได้ก่อให้เกิดอันตรายต่อสิ่งแวดล้อม" แผ่นดินไหวยังทําให้เกิดไฟไหม้หม้อแปลงไฟฟ้าเป็นเวลาสองชั่วโมง 

รัฐบาลมีการขอร้องให้โรงไฟฟ้านิวเคลียร์คาชิวาซากิ-คาริวะปิดชั่วคราวเพื่อรอการตรวจสอบความปลอดภัย ต่อมาทบวงการพลังงานปรมาณูระหว่างประเทศเสนอให้ส่งทีมผู้เชี่ยวชาญไปตรวจสอบโรงงาน ในตอนแรกรัฐบาลญี่ปุ่นปฏิเสธข้อเสนอดังกล่าว แต่ต่อมาก็ยอมรับข้อเสนอดังกล่าวหลังจากสภานิติบัญญัติจังหวัดนีงาตะขอให้มีความพยายามในการสร้างความเชื่อมั่น เพื่อทลายความกังวลของสาธารณชนเกี่ยวกับเครื่องปฏิกรณ์ หลังจากเหตุการณ์นี้ ด็อกเตอร์ คิโยโอะ โมกิ ประธานคณะกรรมการประสานงานการทํานายแผ่นดินไหวของญี่ปุ่นได้เรียกร้องให้ปิดโรงไฟฟ้านิวเคลียร์ฮามาโอกะ ซึ่งอยู่ใกล้กับศูนย์กลางแผ่นดินไหวในแอ่งนันไกที่คาดว่าจะเกิดแผ่นดินไหวใหญ่ขึ้นในอนาคต

ดูเพิ่ม
-------


คอมมอนส์ มีภาพและสื่อเกี่ยวกับ:  
**แผ่นดินไหวในจังหวัดนีงาตะ ค.ศ. 2007**

* แผ่นดินไหวในจังหวัดนีงาตะ ค.ศ. 1964
* แผ่นดินไหวในชูเอ็ตสึ พ.ศ. 2547

อ้างอิง
-------

1. 1 2 3 4 5 6  ANSS. "2007 Chūetsu offshore: M 6.6 - near the west coast of Honshu, Japan". *Comprehensive Catalog*. U.S. Geological Survey. สืบค้นเมื่อ July 14, 2020
2. ↑  2007 年７月16 日10 時13 分ころ新潟県上中越沖で発生した地震について (PDF) (ภาษาญี่ปุ่น). Japan Meteorological Agency. July 16, 2007. สืบค้นเมื่อ July 19, 2007.
3. ↑  小項目事典, 知恵蔵,デジタル大辞泉,ブリタニカ国際大百科事典. "新潟県中越沖地震とは". *コトバンク* (ภาษาญี่ปุ่น). สืบค้นเมื่อ 2021-07-08.
4. ↑  "気象庁 | 気象庁が名称を定めた気象・地震・火山現象一覧". *www.jma.go.jp*. สืบค้นเมื่อ 2021-07-08.
5. 1 2 3  "Powerful earthquake strikes Niigata, causes leak at nuclear power plant". Japan News Review. July 16, 2007. คลังข้อมูลเก่าเก็บจากแหล่งเดิมเมื่อ March 17, 2011. สืบค้นเมื่อ July 16, 2007.
6. ↑  asahi.com：新潟、長野で震度６強 ８人死亡、９０８人がけが – 社会 เก็บถาวร สิงหาคม 31, 2007 ที่ เวย์แบ็กแมชชีน
7. ↑  Alex K. Tang, P.E. and Anshel J. Schiff, บ.ก. (February 2, 2010). *Kashiwazaki, Japan Earthquake of July 16, 2007*. Reston, VA: ASCE, Technical Council on Lifeline Earthquake Engineering. p. 11. ISBN 9780784410622. คลังข้อมูลเก่าเก็บจากแหล่งเดิมเมื่อ September 28, 2013. สืบค้นเมื่อ July 11, 2012.
8. ↑  Niigata earthquake death toll rises to eleven เก็บถาวร กรกฎาคม 29, 2009 ที่ เวย์แบ็กแมชชีน Japan News Review เก็บถาวร ตุลาคม 19, 2016 ที่ เวย์แบ็กแมชชีน, July 23
9. 1 2  "Japanese nuke plant leaked after earthquake". Associated Press. July 16, 2007. คลังข้อมูลเก่าเก็บจากแหล่งเดิมเมื่อ August 10, 2007. สืบค้นเมื่อ July 16, 2007.
10. ↑  "Nuclear scare after Japan quake". BBC. July 16, 2007. เก็บจากแหล่งเดิมเมื่อ August 23, 2007. สืบค้นเมื่อ July 16, 2007.
11. ↑  Alex K. Tang, P.E. and Anshel J. Schiff, บ.ก. (2007). "2". *Kashiwazaki, Japan Earthquake of July 16, 2007*. ASCE, Technical Council on Lifeline Earthquake Engineering. p. 7. ISBN 9780784410622. คลังข้อมูลเก่าเก็บจากแหล่งเดิมเมื่อ 2014-03-03. สืบค้นเมื่อ 2023-01-08.
12. ↑  "Aftershock strikes Niigata Pref". Mainichi Daily News. July 16, 2007. สืบค้นเมื่อ July 16, 2007.[*ลิงก์เสีย*]
13. ↑  Katsuhiko, Ishibashi (August 11, 2001). "Why Worry? Japan's Nuclear Plants at Grave Risk From Quake Damage". *Japan Focus*. Asia Pacific Journal. เก็บจากแหล่งเดิมเมื่อ March 15, 2011. สืบค้นเมื่อ March 15, 2011.
14. ↑  "Aftershock hits Niigata – Japan News Review". คลังข้อมูลเก่าเก็บจากแหล่งเดิมเมื่อ October 25, 2007. สืบค้นเมื่อ July 18, 2007.
15. ↑  "震度データベース検索". *www.data.jma.go.jp*. สืบค้นเมื่อ 2021-07-08.
16. ↑  USA Today. Earthquake puts brakes on auto production in Japan,
17. ↑  Caranddriver.com. Japan's Auto Plants Reopen After Earthquake Shutdown – Daily Auto Insider เก็บถาวร 2007-09-29 ที่ เวย์แบ็กแมชชีน. July 25.
18. ↑  IAEA Offers to Send Expert Team to Japan Following Earthquake
19. ↑  Japan accepts IAEA inspectors after quake troubles
20. ↑  Quake shuts world's largest nuclear plant Nature, vol 448, 392–393, doi:10.1038/448392a, published July 25, 2007. Retrieved March 18, 2011.
21. ↑  Nuclear crisis in Japan as scientists reveal quake threat to power plants The Times, published July 19, 2007. Retrieved March 18, 2011.